techiaith/cofnodycynulliad_en-cy huggingface dataset:
English: Well, what I did do was write to the Treasury last year seeking an increase in our borrowing limit, which, as I said, is currently £150 million a year, sequentially up to £1 billion, to help deliver our investment priorities. And when we talk about borrowing, when we talk about our capital fund, we talk about it in the round. So, we don't borrow against a specific project or a specific scheme. We borrow to increase our available capital in order to deliver our portfolio of priorities and projects for that year and years beyond. In the UK Government budget last autumn, the Chancellor said there'd be a review of the Welsh Government's borrowing powers at the spending review and that they would consider whether the limit should be increased up to £300 million. However, that spending review has been delayed by the UK Government, so it's not clear when that will take place. But certainly, a priority in those discussions, which come around the comprehensive spending review, will be about our borrowing capacity.
Welsh: Wel, yr hyn a wneuthum oedd ysgrifennu at y Trysorlys y llynedd yn gofyn am gynyddu ein terfyn benthyca, sydd, fel y dywedais, yn £150 miliwn y flwyddyn ar hyn o bryd, yn ddilyniannol hyd at £1 biliwn, i helpu i wireddu ein blaenoriaethau buddsoddi. A phan soniwn am fenthyca, pan soniwn am ein cronfa gyfalaf, rydym yn siarad am y peth yn ei gyfanrwydd. Felly, nid ydym yn benthyca yn erbyn prosiect penodol na chynllun penodol. Rydym yn benthyca i gynyddu'r cyfalaf sydd ar gael i ni er mwyn cyflawni ein portffolio o flaenoriaethau a phrosiectau ar gyfer y flwyddyn honno a'r blynyddoedd wedyn. Yng nghyllideb Llywodraeth y DU yr hydref diwethaf, dywedodd y Canghellor y dylid cynnal adolygiad o bwerau benthyca Llywodraeth Cymru yn yr adolygiad o wariant ac y byddent yn ystyried a ddylid cynyddu'r terfyn i £300 miliwn. Fodd bynnag, mae'r adolygiad hwnnw o wariant wedi'i ohirio gan Lywodraeth y DU, felly nid yw'n glir pryd y bydd hynny'n digwydd. Ond yn sicr, un o flaenoriaethau'r trafodaethau hynny, a ddaw adeg yr adolygiad cynhwysfawr o wariant, fydd ein gallu i fenthyca.
English: I still maintain that mistakes were made in Welsh Government setting a trap for itself, which the UK Government then triggered, and I want assurances that such mistakes can't be made again. Would the Minister agree with me that now is the time, considering the delay, if you like, and the need to spend money on the M4 now, to have a reaffirmation of the general principles of the fiscal framework and other inter-governmental agreements, which allow and secure full flexibility to Ministers in Welsh Government, and will the Minister agree to pursue that as a matter of urgency with the UK Government so that we don't find ourselves in the same position again?
Welsh: Rwy'n dal i haeru bod camgymeriadau wedi'u gwneud yn yr ystyr fod Llywodraeth Cymru wedi gosod trap iddi'i hun, fod Llywodraeth y DU wedi manteisio arno wedyn, ac rwyf am gael sicrwydd na ellir gwneud camgymeriadau o'r fath eto. O ystyried yr oedi, os mynnwch, a'r angen i wario arian ar y M4 yn awr, a fyddai'r Gweinidog yn cytuno â mi mai dyma'r amser i ailddatgan egwyddorion cyffredinol y fframwaith cyllidol a chytundebau rhynglywodraethol eraill, sy'n caniatáu ac yn sicrhau hyblygrwydd llawn i Weinidogion yn Llywodraeth Cymru, ac a wnaiff y Gweinidog gytuno i fynd ar drywydd hynny fel mater o frys gyda Llywodraeth y DU fel nad ydym yn wynebu'r un sefyllfa eto?
English: Well, as I say, I've already started these discussions in terms of our borrowing limit. But I'll be issuing a written statement later this week, which talks about the statement of funding policy, and that's a discussion that I started in my first quadrilateral with other finance Ministers, and with the support of the Scottish and Northern Irish administrations, which looks at a much more fair and much more transparent allocation of funding from the UK Government to the nations. But, as I say, I'll be making a further announcement on that later this week, or a further statement, I should say, on that later this week. With regard to funding that would have been spent this year, it's only in the region of £20 million, which would have been expended on the M4 project should the decision have been made to go ahead with the black route, but, as I say, in future years now, we will look to see how best to spend that money with the first call being to address the issues around Newport.
Welsh: Wel, fel y dywedaf, rwyf eisoes wedi dechrau'r trafodaethau hyn o ran ein terfyn benthyca. Ond byddaf yn cyhoeddi datganiad ysgrifenedig yn ddiweddarach yr wythnos hon, sy'n sôn am y datganiad ar bolisi ariannu, a dyna drafodaeth a ddechreuais yn fy nghyfarfod pedairochrog cyntaf gyda Gweinidogion cyllid eraill, a chyda chefnogaeth gweinyddiaethau'r Alban a Gogledd Iwerddon, sy'n edrych ar ddyraniad cyllid llawer mwy teg a llawer mwy tryloyw gan Lywodraeth y DU i'r gwledydd. Ond fel rwy'n dweud, byddaf yn gwneud cyhoeddiad pellach ar hynny yn ddiweddarach yr wythnos hon, neu ddatganiad pellach, dylwn ddweud, ar hynny yn ddiweddarach yr wythnos hon. O ran yr arian a fyddai wedi'i wario eleni, dim ond tua £20 miliwn fyddai hwnnw, sef yr hyn a fyddai wedi'i wario ar brosiect yr M4 pe bai'r penderfyniad wedi'i wneud i fwrw ymlaen â'r llwybr du, ond fel y dywedaf, yn y dyfodol, byddwn yn edrych i weld beth yw'r ffordd orau o wario'r arian hwnnw a'r cam cyntaf fydd mynd i'r afael â'r problemau o gwmpas Casnewydd.
English: Diolch, Llywydd. Can the Minister provide an update on the funding allocations being made available across portfolios to progress the decarbonisation of the Welsh economy?
Welsh: Diolch, Lywydd. A all y Gweinidog roi'r wybodaeth ddiweddaraf am y dyraniadau cyllid sy'n cael eu darparu ar draws y portffolios er mwyn bwrw ymlaen â datgarboneiddio economi Cymru?
English: I thank Nick Ramsay very much for that. We're having the start of our discussions now in terms of the preparation for the 2020-21 budget. Obviously, we don't yet have a budget for that. We're having discussions in terms of the priorities that we would wish to see across Government. In each of the discussions that I've had with my colleagues, I've discussed our response to the Well-being of Future Generations (Wales) Act 2015 and the importance of addressing a climate emergency, so this is very much front and centre of the work that we're doing. The First Minister has asked each member of the Cabinet to lead on addressing a cross-cutting issue within our programme for government, and Vaughan Gething has been asked to lead on the decarbonisation piece of work. So, that is about looking across Government to make sure that we are maximising what we already do and also to see if there are further ways in which we can maximise our contribution to decarbonisation. I've just come this morning from a meeting of the Cabinet sub-committee on decarbonisation. That's been meeting for around two years now. It's been very much at the forefront of developing our work in terms of cutting our emissions, and our response to the UK's Committee on Climate Change report and so on.
Welsh: Diolch yn fawr iawn i Nick Ramsay am hynny. Rydym yn dechrau ein trafodaethau yn awr er mwyn paratoi ar gyfer cyllideb 2020-21. Yn amlwg, nid oes gennym gyllideb ar gyfer hynny eto. Rydym yn cynnal trafodaethau ar y blaenoriaethau y byddem yn dymuno eu gweld ar draws y Llywodraeth. Ym mhob un o'r trafodaethau a gefais gyda fy nghyd-Aelodau, rwyf wedi trafod ein hymateb i Ddeddf Llesiant Cenedlaethau'r Dyfodol (Cymru) 2015 a phwysigrwydd mynd i'r afael ag argyfwng hinsawdd, felly mae hyn yn amlwg iawn ac yn ganolog i'r gwaith a wnawn. Mae'r Prif Weinidog wedi gofyn i bob aelod o'r Cabinet arwain ar fynd i'r afael â mater trawsbynciol o fewn ein rhaglen lywodraethu, a gofynnwyd i Vaughan Gething arwain y gwaith ar ddatgarboneiddio. Felly, mae hynny'n golygu edrych ar draws y Llywodraeth i wneud yn siŵr ein bod yn gwneud y mwyaf o'r hyn a wnawn yn barod a gweld hefyd a oes ffyrdd eraill y gallwn gynyddu ein cyfraniad i ddatgarboneiddio. Rwyf newydd ddod o gyfarfod y bore yma o is-bwyllgor y Cabinet ar ddatgarboneiddio. Bu'n cyfarfod ers tua dwy flynedd bellach. Mae wedi bod yn flaenllaw iawn yn y broses o ddatblygu ein gwaith ar leihau ein hallyriadau, a'n hymateb i adroddiad Pwyllgor y DU ar Newid Hinsawdd ac yn y blaen.
English: Thank you, Minister, I'm pleased to hear that progress. Ministers across departments have been making the right noises on decarbonising. Lesley Griffiths has said, 'just as Wales played a leading role in the first industrial revolution, I believe Wales can provide an example to others of what it means to achieve environmental growth.' And she went on to talk about the importance of tackling climate change. That's all great, but, at the same time, you mentioned the future generations commissioner, who has said in a report that we are, 'laggingbehind other countriesin some key areas such aspublic transport, active travel'. In other words, areas, which, over the longer term, can really assist with reducing our carbon footprint as a country. So, I appreciate that this is a budget-setting exercise, probably, but in terms of a strategy for deciding those allocations in advance of that process so that departments know that they're going to get funding specifically to reduce carbonisation, how are you ensuring that that will happen?
Welsh: Diolch, Weinidog, rwy'n falch o glywed am y cynnydd hwnnw. Mae Gweinidogion ar draws adrannau wedi bod yn gwneud y synau cywir ynghylch datgarboneiddio. Dywedodd Lesley Griffiths, 'yn union fel y gwnaeth Cymru chwarae rhan flaenllaw yn y chwyldro diwydiannol cyntaf, rwy'n credu y gall Cymru fod yn esiampl i eraill o'r hyn y gall twf amgylcheddol ei olygu.' Ac aeth ymlaen i sôn am bwysigrwydd mynd i'r afael â'r newid yn yr hinsawdd. Mae hynny i gyd yn wych, ond ar yr un pryd, fe sonioch chi am gomisiynydd cenedlaethau'r dyfodol, sydd wedi dweud mewn adroddiad ein bod, yn llusgo ar ôl gwledydd eraill mewn rhai meysydd allweddol megis trafnidiaeth gyhoeddus, teithio llesol. Mewn geiriau eraill, meysydd a all helpu o ddifrif dros y tymor hwy i leihau ein hôl troed carbon fel gwlad. Felly, rwy'n sylweddoli mai ymarfer pennu cyllideb yw hwn mae'n debyg, ond o safbwynt strategaeth ar gyfer penderfynu ar y dyraniadau cyn y broses honno er mwyn i adrannau wybod eu bod yn mynd i gael arian yn benodol ar gyfer lleihau carboneiddio, sut y sicrhewch y bydd hynny'n digwydd?
English: That's part of the discussions that I have with individual Ministers in seeking to understand their priorities within their portfolios as to how they would use the funding that they have and their responsibilities and the areas that they have to respond to in order to take forward our responsibilities in terms of the climate emergency. I'm familiar with the future generations commissioner's discussion paper. I think it's an interesting and useful starting point for a discussion, but I do think that, at the same time, you have to have those discussions about the fact that, if you're identifying £1 billion of funding that is needed, well, where does it come from? Because, as I say week after week in the Assembly, our funding has been constrained and it's much lower than it was even 10 years ago. So, we have to have those discussions about where funding will come from, what activities will stop or what activities we'll divert funding from. And the second point of research that I think has to come from the commissioner in terms of her paper as well is to identify exactly what the carbon savings would be for each of those projects and each of those spending priorities that she's identified within the paper as well. I look forward to continuing those discussions with her at our next meeting.
Welsh: Mae hynny'n rhan o'r trafodaethau a gefais gyda Gweinidogion unigol wrth geisio deall eu blaenoriaethau o fewn eu portffolios o ran sut y byddent yn defnyddio'r cyllid sydd ganddynt a'u cyfrifoldebau a'r meysydd y mae'n rhaid iddynt ymateb iddynt er mwyn symud ymlaen â'n cyfrifoldebau mewn perthynas â'r argyfwng hinsawdd. Rwy'n gyfarwydd â phapur trafod comisiynydd cenedlaethau'r dyfodol. Rwy'n meddwl ei fod yn fan cychwyn diddorol a defnyddiol ar gyfer trafodaeth, ond rwy'n credu ar yr un pryd fod yn rhaid i chi gael trafodaethau am y ffaith, os ydych yn nodi £1 biliwn o gyllid sydd ei angen, wel, o ble mae'n dod? Oherwydd, fel y dywedaf wythnos ar ôl wythnos yn y Cynulliad, mae ein cyllid wedi'i gyfyngu ac mae'n llai o lawer na'r hyn ydoedd 10 mlynedd yn ôl hyd yn oed. Felly, mae'n rhaid inni drafod o ble y daw'r cyllid, pa weithgareddau fydd yn dod i ben neu pa weithgareddau y byddwn yn dargyfeirio cyllid oddi wrthynt. A'r ail bwynt ymchwil y tybiaf y bydd yn rhaid i'r comisiynydd ymdrin ag ef yng nghyd-destun ei phapur hefyd yw nodi'n union beth fyddai'r arbedion carbon ar gyfer pob un o'r prosiectau a'r blaenoriaethau gwariant y mae wedi'u nodi yn y papur. Edrychaf ymlaen at barhau'r trafodaethau hynny gyda hi yn ein cyfarfod nesaf.
English: Minister, the report that I referred to - and you have as well - also highlights that, while the Welsh Government's low-carbon plan contains 100 policies, only around 1 per cent of the Welsh Government's budget can actually be identified as specifically for decarbonisation. Would you agree that, probably, we need to be a bit more ambitious in the future with trying to get that percentage up? If I could just ask you about a couple of specifics, the First Minister, I think at last week's or the week before last's questions, spoke about plans for a new Welsh forest as part of creating a carbon sink so that we're not just looking to reduce our emissions but also looking to try and take some carbon out of the atmosphere as well. Could you outline funding that's been made available for that forest at this early stage and whether you've had any discussions with the environment Minister, as it would be I assume, in terms of where - . I think that forest isn't going to be in one place, so I think that there are going to be aspects of it across Wales - so, just how that's going to be funded.
Welsh: Weinidog, mae'r adroddiad y cyfeiriais ato - ac rydych chi wedi gwneud hynny hefyd - yn tynnu sylw at y ffaith, er bod cynllun carbon isel Llywodraeth Cymru yn cynnwys 100 o bolisïau, mai dim ond 1 y cant o gyllideb Llywodraeth Cymru y gellir nodi ei fod yn benodol ar gyfer datgarboneiddio. A fyddech yn cytuno bod angen inni fod ychydig yn fwy uchelgeisiol yn y dyfodol wrth geisio codi'r ganran honno? Os caf eich holi am ychydig o fanylion, soniodd y Prif Weinidog yn ystod y cwestiynau yr wythnos diwethaf neu'r wythnos cynt am gynlluniau ar gyfer coedwig newydd i Gymru fel rhan o'r cynllun i greu dalfa garbon fel nad ceisio lleihau ein hallyriadau'n unig a wnawn ond ceisio tynnu rhywfaint o garbon allan o'r atmosffer hefyd. A allech amlinellu'r cyllid sydd wedi cael ei ddarparu ar gyfer y goedwig honno ar y cam cynnar hwn ac a ydych wedi cael unrhyw drafodaethau gyda Gweinidog yr amgylchedd, gan y buaswn yn tybio mai o ran lle - . Rwy'n credu na fydd y goedwig mewn un man, felly rwy'n credu y bydd agweddau arni ar draws Cymru - felly, sut yn union y bydd yn cael ei hariannu.
English: Thank you for raising that, and this is a particular area of interest for the First Minister. It's another item that was in his First Minister's manifesto. I haven't had a direct conversation about the national forest with the environment Minister, but I have been in contact with her officials who have been advising me on what the potential cost implications could be for that because, obviously, you need the capital investment but, actually, when you do plant woodland, there's a revenue impact and a revenue consequence for that on an ongoing basis as well. So, I've been seeking to better understand the funding implications with the support of the Minister's officials.
Welsh: Diolch i chi am godi hynny, ac mae hwn yn faes sydd o ddiddordeb arbennig i'r Prif Weinidog. Mae'n eitem arall a oedd ym maniffesto'r Prif Weinidog. Nid wyf wedi cael sgwrs uniongyrchol am y goedwig genedlaethol gyda Gweinidog yr amgylchedd, ond bûm mewn cysylltiad â'i swyddogion a fu'n fy nghynghori ar y goblygiadau posibl o ran cost ar gyfer hynny oherwydd, yn amlwg, mae angen y buddsoddiad cyfalaf arnoch, ond mewn gwirionedd, pan fyddwch yn plannu coetiroedd, mae yna effaith refeniw a chanlyniad refeniw i hynny ar sail barhaus hefyd. Felly, rwyf wedi bod yn ceisio deall y goblygiadau ariannol yn well gyda chymorth swyddogion y Gweinidog.
English: Well, we have developed a very good relationship, I think, with the OBR, and they've certainly been keen to support us as we develop our new taxes, for example, in terms of modelling what they might be for us when we do get to the point at which we are able to provide them with some parameters for the research work. But I think that, as the Member says, as we move towards the next Assembly elections, it will be for all of our individual parties to set out what we will seek to do with income tax. So, if we were to raise it, what would we spend the additional funding on, and if we were to reduce it, where would the cuts fall? Because, of course, for every penny that we increase or decrease the rate of income tax by, that would have a £200 million impact on the Welsh budget. So, I think that we all need to be very mindful of that. But I don't have concerns about the service that we are receiving from the OBR. I think that we're working very well with them, but, were there concerns, I would certainly raise them directly.
Welsh: Wel, rwy'n credu ein bod wedi datblygu perthynas dda iawn gyda'r Swyddfa Cyfrifoldeb Cyllidebol, ac maent yn sicr wedi bod yn awyddus i'n cefnogi wrth inni ddatblygu ein trethi newydd, er enghraifft mewn perthynas â modelu'r hyn y gallent fod i ni pan gyrhaeddwn y pwynt lle gallwn eu darparu gyda rhai paramedrau ar gyfer y gwaith ymchwil. Ond fel y dywed yr Aelod, wrth i ni symud tuag at etholiadau nesaf y Cynulliad, rwy'n credu y bydd yn rhaid i bob un o'n pleidiau unigol nodi'r hyn y byddwn yn ceisio ei wneud gyda'r dreth incwm. Felly, pe baem yn ei chodi, ar beth y byddem yn gwario'r arian ychwanegol, a phe baem yn ei gostwng, ble byddai'r toriadau'n digwydd? Oherwydd, wrth gwrs, am bob ceiniog y byddwn yn codi neu'n gostwng cyfradd y dreth incwm, byddai hynny'n cael effaith o £200 miliwn ar gyllideb Cymru. Felly, credaf fod angen i bawb ohonom gofio hynny. Ond nid oes gennyf bryderon am y gwasanaeth a gawn gan y Swyddfa Cyfrifoldeb Cyllidebol. Credaf ein bod yn gweithio'n dda iawn gyda hwy, ond pe bai yna bryderon, buaswn yn sicr yn eu codi ar unwaith.
English: The Welsh Government supports the principle of establishing a community bank for Wales. The Welsh Government's budget allocated resources to support new businesses. It will be for the Minister for the Economy and Transport to make any offer of seed funding to a community bank.
Welsh: Mae Llywodraeth Cymru'n cefnogi'r egwyddor o sefydlu banc cymunedol i Gymru. Dyrannodd cyllideb Llywodraeth Cymru adnoddau i gefnogi busnesau newydd. Mater i Weinidog yr Economi a Thrafnidiaeth fydd gwneud unrhyw gynnig ynghylch arian sbarduno i fanc cymunedol.
English: Thank you for your answer, Minister. Obviously, in January, you did say to me then that the Welsh Government was at some very early stages in discussions with a number of stakeholders who were keen to explore the feasibility of establishing a community bank. Last week, the First Minister reiterated that the Government was indeed working with partners who were also preparing a full market business plan. I would be grateful if you could give some detail in terms of what sums of money will be allocated from the Government's budget in terms of the creation of a community bank. The First Minister has said that he wants the community bank to be in place before the end of this Assembly term, which, of course, is less than two years away. And I'd also be grateful if you could perhaps provide your own assessment of what public subsidy you think would be required to set up the community bank for Wales, as is being outlined, and also if you are aware of any grant or loan that has been requested of the Government in terms of setting up the community bank for Wales.
Welsh: Diolch i chi am eich ateb, Weinidog. Yn amlwg, ym mis Ionawr, fe ddywedoch chi wrthyf bryd hynny fod Llywodraeth Cymru ar gamau cynnar iawn yn y trafodaethau gyda nifer o randdeiliaid a oedd yn awyddus i archwilio dichonoldeb sefydlu banc cymunedol. Yr wythnos diwethaf, ailadroddodd y Prif Weinidog fod y Llywodraeth yn gweithio gyda phartneriaid a oedd hefyd yn paratoi cynllun busnes llawn ar gyfer y farchnad. Buaswn yn ddiolchgar pe gallech roi rhywfaint o fanylion ynglŷn â pha symiau o arian a gaiff eu dyrannu o gyllideb y Llywodraeth i greu banc cymunedol. Mae'r Prif Weinidog wedi dweud ei fod am i'r banc cymunedol fod ar waith cyn diwedd tymor y Cynulliad hwn, sydd, wrth gwrs, lai na dwy flynedd i ffwrdd. A buaswn yn ddiolchgar hefyd pe gallech ddarparu eich asesiad eich hun o bosibl o ba gymhorthdal cyhoeddus y credwch y byddai ei angen i sefydlu banc cymunedol i Gymru, fel yr amlinellir, a hefyd a ydych yn ymwybodol o unrhyw grant neu fenthyciad y gofynnwyd i'r Llywodraeth amdano i sefydlu'r banc cymunedol i Gymru.